  Туспуктэм: Константин Вознесенских Наталия Сильвестрова 0+ 27-тӥ куартолэзе Удмуртия 12-тӥзэ «Библионочь» огъяросси акция борды итӥськоз. Туэ, Дышетӥсьлэн но наставниклэн аразы, ужрадъёс пиналъёслэн но бадӟымъёслэн ӵошен лыдӟонъёссылы сӥземын луозы. Со сярысь элькун тӧролэн но кивалтэтлэн пресс-службазы ивортӥз. Ёросъёсысь но каръёсысь лыдӟетъюртъёсын мастер-классъёс, эскскурсиос, гожъясьёсын пумиськонъёс, лыдӟонъёс, ярмаркаос радъяськозы. «Библионочь» ӵектос элкьунын улӥсьёсты лыдӟиськонэ кысконэ, асьме кунысь литератураез вӧлмытонэ, ӟуч кылэз но кыл устолыкез азинтонэ, озьы ик лыдӟиськонниослэсь имиджзэс ӝутонэ ӧръяськемын. Акцилэн вань ужрадъёсаз пӧртэм арлыдо лыдӟисьёс дунтэк пыриськыны быгато. Йӧскалык лыдӟиськонни книгаосты яратӥсьёслы бадӟым программа дася. Куноосты ӟырдыт бачата, «литература мафия», диафильмъёс учкон, буш но пеймыт лыдӟетъюрттӥ аспӧртэмлыко экскурсия но мукет ужрадъёс возьмало. Пыриськон понна +7 (3412) 65-22-71 номеро телефонъя азьвыл ик гожтӥськыны кулэ. Лыдӟиськонннилэн ужрадъёсыныз пыр-почгес чӧлсконпусъя тодмасткыны луоз. Пиналъёслэн но егитъёслэн элькун лыдӟиськонниязы но 27-тӥ куартолэзь тунсыко ужрадъёсын тырмыт лоуз: концерт, литературной квест, мастер-классъёс, шудон-путешествие, кино учкон. Ужрадъёсты лыдӟетъюртлэн «ВКонтакте» мерлыко вотэсысь огинысьтыз шедьтыны быгатӥськоды. «Библионочь-2023» акци улсын ортчись вань ужрадъёсын чӧлсконпусъя тодматскыны луоз. Тегъёс: лыдӟиськонни Йӧскалыклыдӟетъюрт Удмуртия Ижкар  